b"\n_START_ARTICLE_\nJessica Simpson\n_START_SECTION_\nZgodnje \xc5\xbeivljenje in za\xc4\x8detek kariere\n_START_PARAGRAPH_\nJessica Ann Simpson se je rodila v Abileneu, Teksas, Zdru\xc5\xbeene dr\xc5\xbeave Amerike kot starej\xc5\xa1a h\xc4\x8di Tine Ann (roj. Drew) in Joeja Truetta Simpsona, duhovnika in psihologa. Njena mlaj\xc5\xa1a sestra je pevka in igralka Ashlee Simpson. Kot otrok je s petjem za\xc4\x8dela v lokalni baptisti\xc4\x8dni cerkvi. Pri dvanajstih letih je Jessica Simpson od\xc5\xa1la na avdicijo za vlogo v televizijski seriji The Mickey Mouse Club, vendar vloge ni dobila. Medtem ko se je \xc5\xa1olala na srednji \xc5\xa1oli J.J. Pearcea je podpisala pogodbo z zalo\xc5\xbebo Proclaim Records, manj\xc5\xa1o Gospelovo glasbeno zalo\xc5\xbebo. Posnela je glasbeni album, ki ga je poimenovala po sebi (Jessica), vendar je zalo\xc5\xbeba Proclaim Records v tistem \xc4\x8dasu bankrotirala in album ni nikoli iz\xc5\xa1el, razen ko je njena babica financirala njegov izzid. Ta manj\xc5\xa1i projekt ni dobil veliko pozornosti, Jessica Simpson pa je nastopila na turnejah z glasbeniki, kot so Kirk Franklin, God's Property in CeCe Winans. Pri \xc5\xa1estnajstih je opustila \xc5\xa1olanje (diplomo si je prislu\xc5\xbeila kasneje), zatem pa je uslu\xc5\xbebenec zalo\xc5\xbebe Columbia Records, Tommy Mottola, sli\xc5\xa1al pesmi iz albuma Jessica in z njo podpisal pogodbo v imenu zalo\xc5\xbebe.\n_START_SECTION_\n1999 - 2001: Obdobje albumov Sweet Kisses in Irresistible\n_START_PARAGRAPH_\nJessica Simpson je svoj prvi glasbeni singl,\xc2\xa0\xc2\xbbI Wanna Love You Forever,\xc2\xab\xc2\xa0ki je zasedel tretje mesto na lestvici Billboard Hot 100 in zasedel prvih deset mest na lestvicah v desetih razli\xc4\x8dnih dr\xc5\xbeavah, izdala v letu 1999. Kmalu zatem je njena glavna glasbena zalo\xc5\xbeba izdala njen debitanski glasbeni album, imenovan Sweet Kisses. Da bi promovirala album, je Jessica Simpson nastopila na turneji z Rickyjem Martinom in de\xc5\xa1kim bandom 98 Degrees, kmalu za tem pa je za\xc4\x8dela hoditi s \xc4\x8dlanom glasbene skupine 98 Degrees, Nickom Lacheyjem. Po tem, ko sta bila skupaj \xc5\xbee dve leti, sta ohladila svoje razmerje. Po teroristi\xc4\x8dnih napadih 11. septembra 2001 sta se spet spoprijateljila. Jessica Simpson je zatem povedala:\xc2\xa0\xc2\xbbPo 11. septembru sem vedela, da si nikoli in nikdar ve\xc4\x8d ne \xc5\xbeelim biti stran od Nicka v svojem \xc5\xbeivljenju.\xc2\xab_NEWLINE_Medtem, ko je njen album Sweet Kisses dobil dvakratno platinasto certifikacijo, je Jessica Simpson izdala \xc5\xa1e dva singla,\xc2\xa0\xc2\xbbWhere You Are\xc2\xab\xc2\xa0in\xc2\xa0\xc2\xbbI Think I'm In Love With You,\xc2\xab\xc2\xa0ki sta iz\xc5\xa1la v letu 2000. Slednji je kasneje postal njena najve\xc4\x8dja radijska uspe\xc5\xa1nica in bil njen prvi singl s hitrej\xc5\xa1im tempom. Kljub temu, da je njen prvi glasbeni album prodal ve\xc4\x8d kot 2 milijona kopij izvodov, Jessica Simpson \xc5\xa1e zdale\xc4\x8d ni dohitevala Britney Spears in Christina Aguilera, in za razliko od omenjenih pop princes, ona ni bila podpisana s svetovno znano zalo\xc5\xbebo. Zalo\xc5\xbeba Columbia Records se je po poro\xc4\x8dilih tik pred izzidom njenega drugega glasbenega albuma odlo\xc4\x8dila, da ta potrebuje druga\xc4\x8dno ime._NEWLINE_V letu 2001 je Jessica Simpson izdala svoj nov glasbeni album, za katerega se je njena zalo\xc5\xbeba odlo\xc4\x8dila, da bo vseboval hitrej\xc5\xa1e pesmi, ki bodo prijaznej\xc5\xa1e radijem. Rezultat tega je bil album Irresistible, ki je iz\xc5\xa1el v sredi leta 2001, takoj za prvim singlom iz njega. Pesem\xc2\xa0\xc2\xbbIrresistible\xc2\xab\xc2\xa0je postala eda izmed njenih najve\xc4\x8djih uspe\xc5\xa1nic v njeni karieri; dosegla je petnajsto mesto na lestvici Hot 100 in tam ostala \xc5\xa1e dvajset tednov. Singl se je uvrstil na drugo mesto lestvice v Belgiji in med prvih dvajset pesmi na lestvicah v Mehiki, Zdru\xc5\xbeenem kraljestvu, Argentini, Kanadi, na Norve\xc5\xa1kem, \xc5\xa0vedskem, Irskem, Filipinih v \xc5\xa0vici in Avstraliji._NEWLINE_Album Irresistible je najprej pristal na \xc5\xa1estem mestu lestvice Billboard 200 v juniju 2001, z 127.000 prodanimi kopijami v prvem tednu od izzida in prejel zlato certifikacijo. za 500.000 prodanih kopij v petem tednu od izzida. Album Irresistible je do danes prodal 850.000 kopij izvodov v Zdru\xc5\xbeenih dr\xc5\xbeavah Amerike in 3 milijone kopij izvodov po celem svetu. Pesem\xc2\xa0\xc2\xbbA Little Bit\xc2\xab\xc2\xa0je iz\xc5\xa1la kot drugi singl iz albuma, vendar se ni uvrstila na nobeno lestvico._NEWLINE_Da bi promovirala album je Jessica Simpson v avgustu tistega leta priredila turnejo, imenovano DreamChaser Tour, vendar je zaradi teroristi\xc4\x8dnih napadov 11. septembra 2001 ni morala izvesti do konca.\n_START_SECTION_\n2002 - 2005: Preboj in In this Skin\n_START_PARAGRAPH_\nAlbum In This Skin je najprej dosegel deseto mesto na lestvici Billboard 200 s 64.000 prodanimi kopijami izvodov v prvem tednu od izzida. Po ponovnem izzidu v aprilu 2004 je album na isti lestvici zasedel drugo mesto z 157.000 prodanimi kopijami v tistem tednu. Po ponovnem izzidu je album vseboval tudi pesem\xc2\xa0\xc2\xbbSweetest Sin,\xc2\xab\xc2\xa0ki pa se je komaj uvrstila na lestvico Bubbling Under Hot 100. Kakorkoli \xc5\xbee, album je vseboval tudi uspe\xc5\xa1nice\xc2\xa0\xc2\xbbWith You\xc2\xab\xc2\xa0(\xc5\xa1tirinajsto mesto, 2004) in lastno verzijo Berlinove pesmi\xc2\xa0\xc2\xbbTake My Breath Away\xc2\xab\xc2\xa0(dvajseto mesto, 2004) ter manj uspe\xc5\xa1no pesem, verzijo pesmi Robbieja Williamsa,\xc2\xa0\xc2\xbbAngels,\xc2\xab\xc2\xa0ki pa se ni uvrstila na lestvico Billboard Hot 100._NEWLINE_V decembru 2004 je album prejel trikratno multiplatinasto certifikacijo s strani organizacije RIAA. Po tem, kar je Jessica Simpson napisala v svoji biografiji, je album do takrat prodal \xc5\xbee 4 milijone kopij izvodov samo v Zdru\xc5\xbeenih dr\xc5\xbeavah Amerike._NEWLINE_Jessica Simpson je pozno leta 2004 izdala tudi album z naslovom Rejoyce: The Christmas Album, ki je dosegel \xc5\xa1tirinajsto mesto na lestvici albumov in kasneje prejel zlato certifikacijo. Jessica Simpson je posnela pesem v soundtrack filma Carja Hazzarda in sicer lastno verzijo uspe\xc5\xa1nice Nancy Sinatra iz leta 1966, imenovane\xc2\xa0\xc2\xbbThese Boots Are Made for Walkin'.\xc2\xab\xc2\xa0Pesem je dosegla \xc5\xa1tirinajsto mesto na lestvici Billboard Hot 100 in dobila nagrado People's Choice Award za\xc2\xa0\xc2\xbbnajljub\xc5\xa1o pesem iz filma\xc2\xab\xc2\xa0leta 2006. V videospotu za pesem se je pojavila Jessica Simpson kot Daisy Duke. V dodatnih scenah se je pokazalo, kako flirta in poje pesem v baru, kasneje pa kako pere avtomobil General Lee, medtem ko je nosila oprijet ro\xc5\xbenat bikini. V nekaterih dr\xc5\xbeavah je bil prepovedan zaradi seksualnosti.\n_START_SECTION_\n2006 - 2007: A Public Affair\n_START_PARAGRAPH_\nV letu 2006 se je Jessica Simpson vrnila v studije, pred tem pa je zalo\xc5\xbebo Columbia Records zamenjala za zalo\xc5\xbebo Epic Records. 29. avgusta 2006 je izdala svoj \xc4\x8detrti glasbeni album, A Public Affair, ki je z 101.000 prodanimi kopijami v prvem tednu od izzida zasedel peto mesto na lestvici Billboard 200, kjer je ostal \xc5\xa1e deset tednov._NEWLINE_Prvi singl iz albuma, ki je nosil enako ime, kot album sam (\xc2\xbbA Public Affair\xc2\xab) se je najprej uvrstil na devetintrideseto mesto na lestvici, s \xc4\x8dimer je postal njen najvi\xc5\xa1je uvr\xc5\xa1\xc4\x8deni singl na tej lestvici vse od pesmi\xc2\xa0\xc2\xbbThese Boots Are Made for Walkin',\xc2\xab\xc2\xa0ki se je dve leti prej uvrstila na \xc5\xa1tirinajsto mesto. Singl je zasedel tudi prvo mesto na lestvici Hot Dance Club Play. Drugod je zasedel eno izmed prvih deset pesmi na lestvicah v Kanadi in na Irskem. V videospotu za pesem so se pojavili zvezdniki, kot so Eva Longoria, Christina Applegate, Christina Milian, Maria Menounos, Andy Dick in Ryan Seacrest. Postal je njen najve\xc4\x8dkrat gledani videospot na TRL-ju, kjer je bil osemindvajset dni zapored drugi najve\xc4\x8dkrat gledani videospot. Drugi in zadnji singl iz albuma,\xc2\xa0\xc2\xbbI Belong To Me,\xc2\xab\xc2\xa0je dobil najve\xc4\x8dji uspeh preko njene uradne spletne strani. Singl je iz\xc5\xa1el 26. septembra in zasedel stodeseto mesto na lestvici v Zdru\xc5\xbeenih dr\xc5\xbeavah Amerike. Pojavil se je tudi na TRL-jevi lestvici, vendar je kmalu izpadel iz nje._NEWLINE_Album je prodal 300.000 kopij izvodov samo v Zdru\xc5\xbeenih dr\xc5\xbeavah Amerike, po svetu pa 800.000 kopij, kar je precej malo glede na uspeh njenih prej\xc5\xa1njih albumov._NEWLINE_V decembru 2006 je Jessica Simpson z Dolly Parton nastopala na podelitvi nagrad Kennedy Center Awards, kjer je njen nastop dobil nizek uspeh pred mno\xc5\xbeico, med ob\xc4\x8dinstvom pa so bile tudi pomembne osebe, kot na primer Steven Spielberg, Shania Twain in predsednik George W. Bush. Kljub temu, da je dobila prilo\xc5\xbenost, da je pesem predelala za kamere, se njen nastop ni pojavil na CBS-jevem prenosu podelitve nagrad.\n_START_SECTION_\n2008 - 2009: Preusmeritev k countryju in Do You Know\n_START_PARAGRAPH_\nV septembru 2008 je o\xc4\x8de Jessice Simpson, Joe Simpson, reviji People povedal, da Jessica razmi\xc5\xa1lja o tem, da bi posnela country album. Joe Simpson je reviji People dejal, da\xc2\xa0\xc2\xbbgovori o country posnetkih in tem, da bi se rada vrnila nazaj na stara pota, saj je iz Teksasa.\xc2\xab_NEWLINE_Pesem\xc2\xa0\xc2\xbbCome on Over\xc2\xab\xc2\xa0je najprej iz\xc5\xa1la preko interneta in sicer 27. maja 2008. Kmalu za tem so country radijske postaje za\xc4\x8dele predvajati singl. V Zdru\xc5\xbeenih dr\xc5\xbeavah Amerike je pesem\xc2\xa0\xc2\xbbCome on Over\xc2\xab\xc2\xa0postala najve\xc4\x8dkrat predvajana pesem na country radijih, 6. junija 2008 pa je pristala na enain\xc5\xa1tiridesetem mestu Billboardove lestvice Hot Country Songs. Podrla je rekord, ki je najprej pripadal Mirandi Lambert (\xc2\xbbMe and Charlie Talking\xc2\xab) in Bradu Cotterju (\xc2\xbbI Meant To\xc2\xab) za najvi\xc5\xa1je prvi\xc4\x8d uvr\xc5\xa1\xc4\x8den singl samostojnega ustvarjalca na tej lestvici; prej omenjena glasbenika sta se s svojima pesmima prvi\xc4\x8d na lestvico uvrstila na dvain\xc5\xa1tirideseto mesto. Videospot za prvi singl iz albuma,\xc2\xa0\xc2\xbbCome On Over\xc2\xab\xc2\xa0se je julija 2008 prvi\xc4\x8d predvajal na njeni uradni spletni strani. Singl se je uvrstil na osemnajsto mesto Billboardove lestvice Hot Country Songs. Ob izdaji albuma je Jessica Simpson nastopila na izbranih dr\xc5\xbeavnih prireditvah in obiskala mnoge country glasbene radijske postaje, da bi promovirala album. Country album, naslovljen kot Do You Know, je iz\xc5\xa1el 9. septembra 2008. Album je preko interneta iz\xc5\xa1el 28. avgusta 2008. Najprej se je uvrstil na prvo mesto Billboardove lestvice Top Country Albums tako v Zdru\xc5\xbeenih dr\xc5\xbeavah Amerike kot v Kanadi. S tem se je Jessica Simpson prvi\xc4\x8d uvrstila na prvo mesto lestvice z albumom v vsej svoji karieri. Glasbena skupina Rascal Flatts jo je povabila na nastopanje na njihovi turneji\xc2\xa0\xc2\xbbBob That Head Tour\xc2\xab\xc2\xa0od 17. januarja do 14. marca 2009. Drugi singl iz albuma,\xc2\xa0\xc2\xbbRemember That\xc2\xab\xc2\xa0je preko country radijev iz\xc5\xa1el 29. septembra 2008. Pesem je zasedla dvain\xc5\xa1tirideseto mesto na Billboardovi lestvici Hot Country Songs, iz katere je izpadla ob koncu decembra tistega leta. Tretji singl iz albuma,\xc2\xa0\xc2\xbbPray Out Loud\xc2\xab, se na lestvico sploh ni uvrstil. 7. aprila 2009 je Jessica Simpson preko revije Us Weekly potrdila, da bo sodelovala z zalo\xc5\xbebo Sony Nashville.\n_START_SECTION_\n2010 - danes: Drugi prazni\xc4\x8dni album in novi pop album\n_START_PARAGRAPH_\nJessica Simpson je v Avstraliji vsega skupaj prodala ve\xc4\x8d kot 385.000 kopij albumov, zaradi \xc4\x8desar se je uvrstila na stotrinajsto mesto lestvice\xc2\xa0\xc2\xbb1000 glasbenih ustvarjalcev ARIE zadnjega desetletja\xc2\xab\xc2\xa0(2000-2010)._NEWLINE_V intervjuju marca 2010 za revijo Allure je povedala, da dela na svojem novem glasbenem albumu. Album bo kon\xc4\x8dal njeno pogodbo z njeno zalo\xc5\xbebo. Ni \xc5\xa1e znano, ali po pogodbo ponovno sklenila z isto zalo\xc5\xbebo, ali pa bo nove albume posnela v sodelovanju s kak\xc5\xa1no drugo zalo\xc5\xbebo. Povedala pa je, da bo nekaj pesmi iz prihajajo\xc4\x8dega albuma napisala sama. Jessica Simpson je opravila intervju z revijo E! News in s spletno stranjo PopSugar.com, v katerih je razkrila, da dela na novem prazni\xc4\x8dnem albumu. V septembru 2010 je Jessica Simpson povedala, da je za\xc4\x8dela s pisanjem in snemanjem pesmi za svoj novi prazni\xc4\x8dni album, ki bo iz\xc5\xa1el v novembru leta 2010, vseboval pa bo bo\xc5\xbei\xc4\x8dne pesmi. 15. septembra tistega leta je oznanila, da bo pri obeh prihajajo\xc4\x8dih albumih sodelovala s producenti, kot sta The-Dream in Tricky Stewart. Zapela bo tudi duet z ameri\xc5\xa1kim vojakom v Afganistanu, s katerim bo zapela edino potrjeno pesem iz albuma -\xc2\xa0\xc2\xbbI'll be Home for Christmas\xc2\xab_NEWLINE_Izzid novega pop albuma Jessice Simpson je na\xc4\x8drtovan za leto 2011. Na njem je \xc5\xbee pri\xc4\x8dela delati s producenti, kot so The-Dream, Tricky Stewart in Tony DeNiro ter pisati pesmi zanj, predlagala pa je, da bi naslednji album vseboval ve\xc4\x8d R'n'B in pop glasbe, tako da bi bile vse skladbe bolj podobne njenim delom iz obdobja albuma Irresistible.\n_START_SECTION_\n2002 - 2004: Newlyweds\n_START_PARAGRAPH_\n\xc4\x8cez poletje leta 2003 je Jessica Simpson snemala resni\xc4\x8dnostno oddajo Newlyweds: Nick and Jessica, v kateri je igrala s svojim kasneje novim mo\xc5\xbeem Nickom Lacheyjem. Serija je iz\xc5\xa1la na MTV-ju in sicer avgusta 2003, ko je iz\xc5\xa1el tretji glasbeni album Jessice Simpson, In This Skin._NEWLINE_Serija je postala fenomen pop kulture, s \xc4\x8dimer so ji nakazali prepoznavno ime v vsakdanjem \xc5\xbeivljenju, kljub temu, da pravzaprav ni sledila pop glasbi na MTV-ju.\xc2\xa0\xc2\xbbTega nisem nikoli delala samo zato, da bi dobila podstavek za korak naprej,\xc2\xab\xc2\xa0je povedala Jessica Simpson reviji Blender v intervjuju marca 2004._NEWLINE_Par je za\xc4\x8del tudi s televizijsko oddajo The Nick and Jessica Variety Hour, ki je iz\xc5\xa1la leta 2004 in jo je ob\xc4\x8dinstvo ve\xc4\x8dkrat primerjalo s televizijsko oddajo The Sonny & Cher Show. V letu 2005 je oddaja Newlyweds dobila nagrado People's Choice Award v kategoriji za\xc2\xa0\xc2\xbbnajljub\xc5\xa1o resni\xc4\x8dnostno oddajo,\xc2\xab\xc2\xa0kmalu zatem pa so jo nehali vrteti.\n_START_SECTION_\n2005 - 2008: Filmi\n_START_PARAGRAPH_\nPoleti 2005 se je Jessica Simpson prvi\xc4\x8d pojavila v filmu in sicer je zaigrala Daisy Duke v filmu Carja Hazzarda. Film je bil v prvem tednu od izzida najbolje prodajani film tistega tedna, vendar ni imel veliko tekmecev (edini filmi, ki so iz\xc5\xa1li v tistem \xc4\x8dasu, so bili neodvisni filmi, ki pa se niso dobro prodajali) in je zaslu\xc5\xbeil 30,7 milijonov $ v 3.785 kinematografih. Bil je tudi \xc5\xa1tirinajsti najbolje prodajani film, ki je iz\xc5\xa1el v avgustu vseh \xc4\x8dasov. Film je imel nazadnje 110,5 milijard $ dobi\xc4\x8dka po vsem svetu, kljub temu, da je bil finan\xc4\x8dno manj uspe\xc5\xa1en zunaj Zdru\xc5\xbeenih dr\xc5\xbeav Amerike._NEWLINE_Drugi film Jessice Simpson, Uslu\xc5\xbebenec meseca, je iz\xc5\xa1el 6. oktobra 2006. Z revnimi kritikami je film v prvem tednu od izzida zaslu\xc5\xbeil 11,8 milijonov $ in postal \xc4\x8detrti najbolje prodajani film tistega tedna, takoj za filmom Sezona lova. Po poro\xc4\x8dilih je Jessica Simpson kasneje zavrnila vloge v filmih Aquamarine, Casino Royale, Hudi\xc4\x8devka v pradi in Mesto greha._NEWLINE_Decembra 2007 je Luke Wilson skupaj z Jessico Simpson zaigral v njenem tretjem filmu, Blond ambicije. Film se je na za\xc4\x8detku predvajal v osmih kinematografih v Teksasu (ki je doma\xc4\x8de mesto obeh, Jessice Simpson in Lukea Wilsona), s \xc4\x8dimer je zaslu\xc5\xbeil 6.422 $. Na DVD-jih je iz\xc5\xa1el januarja leta 2008. Film Blond ambicije je dobil bolj\xc5\xa1e kritike drugod, v Ukrajini, na primer, je v prvem tednu od izzida zaslu\xc5\xbeil 253.008 $. Naslednji film Jessice Simpson, Blondinka v voja\xc5\xa1nice (kasneje poznan tudi kot Zasebno Valentinovo: Pop & Dangerous) je iz\xc5\xa1el naravnost na DVD-je in sicer 3. februarja leta 2009.\n_START_SECTION_\n2009 - danes: Vrnitev k resni\xc4\x8dnostnim oddajam\n_START_PARAGRAPH_\nJessica Simpson gosti VH1-jevo serijo The Price of Beauty, ki se je za\xc4\x8dela predvajati 15. marca 2010. Producenta serije sta ona in njen o\xc4\x8de, Joe Simpson._NEWLINE_Jessica Simpson je zaigrala tudi v uspe\xc5\xa1ni televizijski seriji Priskledniki 1. avgusta 2010._NEWLINE_V intervjuju marca 2010 za revijo Allure je Jessica Simpson dejala, da gleda za la\xc5\xbejimi, vendar bolj intelektualnimi vlogami._NEWLINE_Zatem je reviji PopSugar povedala, da se je za\xc4\x8dela produkcija nove sezone resni\xc4\x8dnostne oddaje The Price of Beauty.\n_START_SECTION_\nOstali projekti\n_START_PARAGRAPH_\nJessica Simpson in modni stilist Ken Pav\xc3\xa9s sta oblikovala linijo za negovanje las in ko\xc5\xbee za podjetje Home Shopping Network. Jessica Simpson je oblikovala tudi linijo torbic in \xc4\x8devljev ter \xc5\xa1kornjev (ve\xc4\x8dinoma z visoko peto). Oblikovala je tudi linijo modr\xc4\x8dkov, spodnjega perila in spalnih srajc. Jessica Simpson's Intimates, kakor se linija imenuje, je v trgovinah na voljo od pomladi leta 2009._NEWLINE_Jessica Simpson je posnela ve\xc4\x8d reklam, ve\xc4\x8dinoma za podjetji Pizza Hut in Proactiv Solution. Posnela je tudi reklamo za podjetje Ice Breakers s svojo mlaj\xc5\xa1o sestro Ashlee. Do danes je sodelovala pri treh reklamah za podjetje Pizza Hut, najprej v letu 2004. Leta 2005 je za\xc4\x8dela promovirati podjetje Proactiv Solution, ki izdeluje izdelke proti aknam. Zapela je pesem\xc2\xa0\xc2\xbbThese Bites Are Made For Poppin'\xc2\xab\xc2\xa0(verzija njene pesmi\xc2\xa0\xc2\xbbThese Boots Are Made For Walkin'\xc2\xab) v eni izmed reklam za podjetje Pizza Hut. V letu 2007 je Super Bowl objavil njeno tretjo reklamo za podjetje Pizza Hut. Kot Daisy Duke je promovirala tudi podjetje DirecTV._NEWLINE_Jessica Simpson je objavila linijo di\xc5\xa1av. To je oblikovala v sodelovanju s podjetjem Parlux Fragrances. Njen prvi parfum, Fancy, je iz\xc5\xa1el leta 2008._NEWLINE_Velika obo\xc5\xbeevalka \xc4\x8darovnij se je Jessica Simpson ve\xc4\x8dkrat pojavila kot asistentka \xc4\x8darovnika v mnogih oddajah, ve\xc4\x8dkrat pa je prevzela vlogo v mnogih iluzijah. Ob koncu pogovorne oddaje na nizozemski televiziji med obiskom Evrope za promoviranje filma Carja Hazzarda je bila asistentka \xc4\x8darovnika Hansa Kloka v iluziji\xc2\xa0\xc2\xbb\xc5\xbeenska na pol\xc2\xab\xc2\xa0v oddaji Clearly Impossible.\n_START_SECTION_\nMened\xc5\xbeerji\n_START_PARAGRAPH_\nMened\xc5\xbeer Jessice Simpson je njen o\xc4\x8de, Joe Truett Simpson, ki se lahko po podatkih polasti deset do dvajset procentov njenega prihodka. Sam se je oddaljil od financ svojih h\xc4\x8derk, tako da nima ve\xc4\x8d vstopa do njunih ban\xc4\x8dnih ra\xc4\x8dunov - ta del sedaj pripada njenemu drugemu mened\xc5\xbeerju, Davidu Levinu. G. Simpson je kasneje povedal, da si je \xc5\xbeelel, da bi njegovi otroci videli, da se\xc2\xa0\xc2\xbbo\xc4\x8dka nikoli ni dotaknil njunih stvari. Vedno sem si \xc5\xbeelel, da bi me gledali s spo\xc5\xa1tovanjem.\xc2\xab\n_START_SECTION_\nKritike in kontroverznost\n_START_PARAGRAPH_\nJessico Simpson je prejela veliko kritik s strani kr\xc5\xa1\xc4\x8danske skupine, imenovane\xc2\xa0\xc2\xbbThe Resistance,\xc2\xab\xc2\xa0in sicer zaradi seksualizirane podobe, ki jo je uporabila v videospotu za pesem\xc2\xa0\xc2\xbbThese Boots Are Made for Walkin'.\xc2\xab Na njihove kritike se je Jessica Simpson odzvala z besedami:\xc2\xa0\xc2\xbbNi me zares presenetilo, saj sem sama odra\xc5\xa1\xc4\x8dala v tak\xc5\xa1nem okolju. Zato nisem kon\xc4\x8dala v kr\xc5\xa1\xc4\x8danski glasbeni industriji. Mislim, da me zares dobri kristjani ne bi poslu\xc5\xa1ali.\xc2\xab_NEWLINE_Jessica Simpson, ki je za predsednika Zdru\xc5\xbeenih dr\xc5\xbeav Amerike leta 2004 ogla\xc5\xa1evala Georgea W. Busha, ga je kasneje\xc2\xa0\xc2\xbbpustila na cedilu,\xc2\xab\xc2\xa0saj je se ni prikazala na zabavi republikanske dobrodelne organizacije v Washingtonu, D.C. Njen mened\xc5\xbeer, Joe Simpson, je kasneje povedal, da se jima je kljub temu, da oba\xc2\xa0\xc2\xbbzelo podpirata\xc2\xab\xc2\xa0Georgea W. Busha, ki ju je tja tudi povabil, zdelo neprimerno, da bi se udele\xc5\xbeila politi\xc4\x8dnega zbiranja denarja._NEWLINE_V juniju 2008 je bila Jessica Simpson opa\xc5\xbeena s fantom Tonyjem Romom, ko je nosila majico, na kateri je pisalo\xc2\xa0\xc2\xbbPrava dekleta jejo meso\xc2\xab\xc2\xa0(\xc2\xbbReal Girls Eat Meat\xc2\xab). Nekateri so menili, da se je nor\xc4\x8devala iz Romovega biv\xc5\xa1ega dekleta, Carrie Underwood, ki je vegetarijanka. Tudi organizacija PETA jo je kritizirala, reko\xc4\x8d:\xc2\xa0\xc2\xbbZaradi pokvarjene mesne garderobe Jessice Simpson smo veseli, da je nih\xc4\x8de ne povpra\xc5\xa1uje po nasvetih glede prehranjevanja. Pi\xc5\xa1\xc4\x8danec iz morja, kdorkoli? \xc5\xbdenska, ki je menila, da bivolova krilca [ameri\xc5\xa1ka jed iz pi\xc5\xa1\xc4\x8dan\xc4\x8djih kril] naredijo iz bivolov, se bori proti zdravi vegetarijanski prehrani.\xc2\xab_NEWLINE_19. junija 2008 je Jessica Simpson nastopila na festivalu Country Thunder Festival v Wisconsinu. Njen nastop je ob\xc4\x8dinstvo sprejelo zelo negativno in prejela je slabe ocene s strani country glasbenih kritikov. Na to se je odzvala z besedami:\xc2\xa0\xc2\xbbNe vem, kako dojemate Jessico Simpson ali to, kar napi\xc5\xa1ejo tabloidi, ki jih kupite, vendar sama \xc5\xbeelim samo, da veste, da sem le dekle iz Teksasa; sem tak\xc5\xa1na, kakr\xc5\xa1ni ste vi sami. Delam tisto, kar imam rada in hodim s fantom.\xc2\xab\n_START_SECTION_\nZakon z Nickom Lacheyjem\n_START_PARAGRAPH_\n26. oktobra 2002 se je Jessica Simpson pri \xc5\xa1tiriindvajsetih poro\xc4\x8dila z Nickom Lacheyjem. Kmalu za tem je ponosno oznanila, da je ostala devica do njune poroke. V novembru 2005, po mesecih pisanja tabloidov, sta Jessica Simpson in Nick Lachey tudi uradno oznanila, da sta se raz\xc5\xa1la. 16. decembra tistega leta je Jessica Simpson vlo\xc5\xbeila zahtevo za lo\xc4\x8ditev, za razlog pa je citirala\xc2\xa0\xc2\xbbnepremostljive razlike.\xc2\xab O njuni lo\xc4\x8ditvi so pisali tabloidi po vsem svetu, dokon\xc4\x8dno pa se je njun zakon razveljavil 30. junija 2006._NEWLINE_Jessica Simpson je reviji Jane povedala, da je vedela, da je njun zakon kon\xc4\x8dan, ko je Nick Lachey zavrnil potovanje v Afriko, pa \xc4\x8deprav je bilo to na njuno tretjo obletnico._NEWLINE_Par je prodal njuno hi\xc5\xa1o v Calabasasu, Kalifornija, v kateri je bila snemana oddaja Newlyweds, zvezdniku serije Glavca, Justinu Berfieldu za neobjavljen znesek. Po lo\xc4\x8ditvi je javnost Jessici Simpson namenila ve\xc4\x8d pozornosti, saj naj bi imela razmerje s soigralcem iz filma Uslu\xc5\xbebenec meseca, Daneom Cookom in z vratarjem mo\xc5\xa1tva Maroon 5, Adamom Levineom. 6. februarja 2007 je revija Associated Press poro\xc4\x8dala, da je bila Jessica Simpson zelo prizadeta, ko je njen biv\xc5\xa1i mo\xc5\xbe takoj po lo\xc4\x8ditvi za\xc4\x8del z novim dekletom.\xc2\xa0\xc2\xbbOh, ja, prizadelo me je,\xc2\xab\xc2\xa0je povedala \xc5\xa1estindvajsetletna pevka in igralka Jessica Simpson za revijo Elle v marcu tistega leta.\xc2\xa0\xc2\xbbIn dva tedna kasneje? Da, rekla bi, da me je zelo bolelo.\xc2\xab\n_START_SECTION_\nOstala razmerja\n_START_PARAGRAPH_\nPo lo\xc4\x8ditvi je imela Jessica Simpson razmerje z glasbenikom Johnom Mayerjem. Govorice o razmerju so se za\xc4\x8dele avgusta 2006 in sicer v reviji People, vendar so se potrdile \xc5\xa1ele, ko sta Jessica Simpson in John Mayer skupaj pre\xc5\xbeivela novoletne po\xc4\x8ditnice v New York Cityju in se skupaj udele\xc5\xbeila novoletne zabave Christine Aguilere tistega leta. Par se je nazadnje raz\xc5\xa1el v maju leta 2007._NEWLINE_V novembru leta 2007 je Jessica Simpson za\xc4\x8dela hoditi z igralcem Dallas Cowboys, Tonyjem Romom. Razmerje so kritizirali predvsem obo\xc5\xbeevalci mo\xc5\xa1tva Dallas Cowboys, saj so jo krivili za slabe nastope Tonyja Roma. Nekateri izmed obo\xc5\xbeevalcev so ji nadeli nadimek Yoko Romo zaradi primerjave z Yokom Onom, ki so ga mnogi obo\xc5\xbeevalci Beatlov krivili za\xc2\xa0\xc2\xbbuni\xc4\x8denje\xc2\xab\xc2\xa0Johna Lennona. Zaradi tega je mo\xc5\xa1tvo Dallas Cowboys izgubilo proti mo\xc5\xa1tvu Giants, nato pa sta Jessica Simpson in Tony Romo od\xc5\xa1la na potovanje tik pred koncem sezone. Terry Bradshaw, novinar za program FOX, je kasneje Romu in Simpsonovi postavil ve\xc4\x8d vpra\xc5\xa1anj, ki so se nana\xc5\xa1ala na njune po\xc4\x8ditnice v Mehiki._NEWLINE_\xc2\xbbKo bi me le lahko Tony poklical in mi rekel: 'Terry, Jessica [Simpson] in jaz greva v Mehiko.' Povedal bi mu: 'Si zme\xc5\xa1an? Ne naredi tega! Paparaci te bodo na\xc5\xa1li, fant! Zvezdnik si! Zgodilo se bo,\xc2\xab\xc2\xa0je Terry Bradshaw povedal v intervjuju z revijo Fort Worth Star-Telegram._NEWLINE_Celo predsednik George W. Bush je v \xc5\xa1ali ogla\xc5\xa1eval\xc2\xa0\xc2\xbbJessicine pomote\xc2\xab\xc2\xa0potem ko je mo\xc5\xa1tvo Giants zmagalo na prireditvi Super Bowl leta 2008. \xc4\x8cez tradicionalni sprejem v Beli hi\xc5\xa1i za zmagovalno mo\xc5\xa1tvo je predsednik v \xc5\xa1ali dejal:\xc2\xa0\xc2\xbbJessico Simpson bomo poslali na demokrati\xc4\x8dno nacionalno konvencijo.\xc2\xab_NEWLINE_13. julija 2009 je revija People poro\xc4\x8dala o tem, da sta Jessica Simpson in Tony Romo kon\xc4\x8dala s svojim razmerjem. Vir, ki je blizu pop zvezdnici, je reviji povedal, da je Romo pustil Simpsonovo 9. julija - na no\xc4\x8d pred njenim devetindvajsetim rojstnim dnem.\xc2\xa0\xc2\xbbIma zlomljeno srce,\xc2\xab\xc2\xa0je dejal vir.\xc2\xa0\xc2\xbbTonyja ljubi. Vendar je bilo zadnje \xc4\x8dase njuno razmerje zelo zapleteno. On je zelo zaposlen s svojo kariero, ona pa se pripravlja na snemanje svoje nove serije (The Price of Beauty). Odlo\xc4\x8dila sta se, da se bosta raz\xc5\xa1la.\xc2\xab_NEWLINE_10. julija 2010 je Jessica Simpson svoj trideseti rojstni dan pre\xc5\xbeivela z biv\xc5\xa1im nogometa\xc5\xa1om za mo\xc5\xa1tvo NFL, Ericom Johnsonom.\n_START_SECTION_\nDobrodelna dela\n_START_PARAGRAPH_\nJessica Simpson je mednarodna ambasadorka za mladino organizacije Operation Smile._NEWLINE_Marca 2007 je Jessica Simpson donirala nov majhen kombi znamke Chrysler Elimski siroti\xc5\xa1nici v Nuevo Laredoju. Na podelitvi nagrad MTV Video Music Awards leta 2006 je zadela \xc5\xa1portni avtomobil znamke Chrysler Crossfire, vendar je raje dopla\xc4\x8dala \xc5\xa1e 50.000 $ in ga zamenjala za majhen kombi, da je lahko ponovno pomagala siroti\xc5\xa1nici."